Wat's in 'n naam? Afrikaanse handelsnaamkompetisie - Afrikaans.com
Wat's in 'n naam? Afrikaanse handelsnaamkompetisie
Die Woordeboek van die Afrikaanse Taal is op soek na die treffendste Afrikaanse handelsnaam en het so pas 'n kompetisie geloods.
Almal is welkom om deel te neem, solank die naam wat ingeskryf word vir R100 geborg of vir R5 000 gekoop word in die WAT se Borg 'n Woord-projek.
Een van die eerste inskrywings is SKEP, die naam van 'n argiteksfirma in Stellenbosch. Ander vroeë inskrywings is Knus Karoo Restaurant in die Paarl en Platsak, 'n vulstasie en winkel in Witrivier.
So 'n bietjie inspirasie
Hier verskyn die personeel van SKEP, Frederik Lötter, Geraldine Heyns-Lötter, Carla Gerber, Zeni Williams-Jones en Christi du Plessis saam met dr. Willem Botha, uitvoerende direkteur van die WAT.
"Ons moedig almal ook aan om vir ons treffende Afrikaanse handelsname in te stuur sodat ons die eienaars kan nooi om deel te neem aan die kompetisie. Hou dus jou oë oop vir treffende name!" – Dr. Willem Botha, uitvoerende direkteur van die WAT.
Besoek www.wat.co.za om deel te neem aan Borg 'n Woord en skakel dan 021 8873113 of stuur 'n e-pos aan wfb@sun.ac.za om die naam van jou onderneming in te skryf vir die Afrikaanse handelsnaamkompetisie. Indien jy reeds jou onderneming se naam geborg of gekoop het, skryf asseblief sommer dadelik in vir die kompetisie.
Die wenner sal by 'n Woordpret-geleentheid van die WAT aangekondig word en sal ook 'n spesiaal ontwerpte sertifikaat van die WAT ontvang.